«Ο Ζάεφ θέλει να αλλάξει το όνομα για να ικανοποιήσει την Ελλάδα. Προδοσία! Τέλος στις διαπραγματεύσεις για το όνομα», είναι το σύνθημα σε γιγαντοαφίσες σε δρόμους των Σκοπίων.

Η ακραία εθνικιστική οργάνωση «''Μακεδονική'' Ένωση Ανθρωπίνων Δικαιωμάτων» (MHRMI) που εδρεύει στο Τορόντο του Καναδά προχώρησε στη συγκεκριμένη κίνηση καταγγέλλοντας τον πρωθυπουργό Ζόραν Ζεφ για προδοσία.

Οπως αναφέρουν τα τοπικά ΜΜΕ είναι πρώτη φορά που δημόσια προβάλλονται αφίσες κατά του πρωθυπουργού Ζόραν Ζάεφ. Την ίδια στιγμή δεν έχει απαντήσει κανείς αν οι αφισοκολλητές πήραν άδεια και αν ναι από ποιον ή αν το έκαναν παράνομα.